cyanic-selkie/wikianc huggingface dataset:
Nepali Congress (Democratic)
Deuba skyver ut Koirala fra regjeringa i 2001
I juni blei kong Birendra og hele hans familie – inklusive kronprinsen – drept i en mystisk massakre i slottet i Kathmandu. Birendras yngre bror, Gyanendra, blei plutselig konge, Like etter det satte maoistene inn noen voldsomme militære angrep som førte til at Koirala måtte gå. Den nye kongen utnevnte Deuba til statsminister.
23. juni proklamerte Deuba våpenhvile, maoistene svarte straks med å si seg villig til forhandlinger. Ut over høsten virka det som om Deuba trodde at det nå var realistiske muligheter for å få til fred. I denne perioden sto han fram som en mer moderat og fredsvennlig politiker enn Koirala, som hadde forsøkt å framstille seg som en hauk i sin regjeringsperiode.
Våpenhvilen bryter sammen og krigen blir voldsommere
Men i november erklærte Prachanda at forhandlingene ikke førte til noe, og opprørerne starta borgerkrigen igjen. For første gang gikk de til angrep på militærforlegninger,
Det samme skjedde i den kraftige opptrappinga av krigen. Deuba fikk nå støtte av stormaktene for å knuse opprøret, særlig fra India og USA. Tapstallene gikk opp, og menneskerettighetsorganisasjonene begynte å rapportere om sterk økning i brudd på menneskerettigheter, De kritiserte begge sider, men understreka at det store flertallet blei drept av hæren og politiet, som også fikk skylda for et stort antall forsvinninger, tortur og voldtekt.
Partisplittelsen i mai 2002
Unntakstilstanden måtte fornyes i parlamentet hver 3. måned. Ved første fornyelse i februar støtta både hele Kongresspartiet og de moderate kommunistene i UML fornyelsen (bare de kommunistiske småpartiene stemte mot). Men andre gang så Koirala sjansen til å få has på Deuba. I mai 2002 erklærte både han, som leder av Kongresspartiet, og UML at de ville stemme nei.
Koirala fikk gjennom et pålegg om at Deuba å forklare seg for partiledelsen, fordi han forsøkte å fornye unntakstilstanden i strid med vedtak i partiet.
Deuba svarte med å oppløse parlamentet 22. mai og erklære at valg skulle holdes innen 1/2 år. 27. mai brukte han unntaksbestemmelser i grunnlova fra 1990 til å forlenge unntakstilstanden med 3 måneder ved regjeringsdekret.
Leah Behn
Leah Isadora Behn (født 8. april 2005 på Hankø) er en norsk influenser, modell og datter av prinsesse Märtha Louise og Ari Behn.
Nepali Congress (Democratic)
Partisplittelsen i mai 2002
Deuba svarte med å bruke unntaksbestemmelser i grunnlova fra 1990 for å gå utenom parlamentet og med støtte av kongen, fornye unntakstilstanden ved dekret.
23. mai blei Deuba suspendert fra Kongresspartiet, og 26. mai blei han ekskludert.
Leah Behn
Hun ble født på parets landsted, Bloksbjerg på Hankø i Fredrikstad. Hun er nummer seks i arvefølgen til den norske tronen, etter sin eldre søster Maud Angelica og før sin yngre søster Emma Tallulah.
Hans Peter Jenssen (1848–1902)
Utdannelse og yrke
Etter Trondhjems katedralskole studerte brødrene Hans Peter og Anton Jenssen økonomi og klassiske fag i England, Tyskland og Frankrike. De var utsett av farfaren Hans Peter Jenssen (I) til å overta familievirksomheten Jenssen & Co., hvor de ble medeiere i 1877. Hans Peter Jenssen var også rittmester i Trondhjems ridende borgergarde fra 1873 og brasiliansk konsul i Trondhjem fra 1880. I 1892 delte brødrene familievirksomheten mellom seg, slik at Anton videreførte handelshuset med kjøpmannsvirksomheten, mens Hans Peter overtok de store jordegodsene samt Forbygden og Tangen bruk med teglverk, kalkbrenneri, pottemakeri og skiferbrudd i Stjørdal.
Kløverblåvinge
Larvene
Larven er radikalt forskjellige fra de voksne, både i levevis og i kroppsbygning. Larvene er trege og ikke særlig sky, den lever som plantespiser på enkelte erteplanter, som lakrismjelt (Astragalus glycyphyllos), tiriltunge (Lotus corniculatus) og vikke.
Hans Peter Jenssen (1848–1902)
Kunstsamling og offentlig liv
Av offentlige verv var Jenssen formann i tilsynet for Trondhjem–Tynsetbanen fra 1880 og direktør i Norges Bank fra 1893 til 1901.
Kløverblåvinge
Larvene
Kløverblåvinge lever i samspill (symbiose) med maur, hvor larven kan utskille et sukkerholdig stoff og aminosyrer, kalt honningdugg, fra en kjertel på bakkroppens sjuende ledd. Maur tiltrekkes og spiser dette stoffet, samtidig gir dette sommerfuglen en viss beskyttelse. De to tentaklene på bakkroppens åttende ledd, hos eldre larver, produserer trolig et feromon som styrker sameksistensen med maurene ytterligere.
Leah Behn
Navnet
I et intervju i Aftenposten 16. juni 2005 uttalte Märtha Louise om bakgrunnen for navnet:
Kløverblåvinge
Larvene
Larvens kroppstemperatur er mellom 35 og 38 grader C°. Ved lavere temperatur blir larven inaktiv. Derfor krever larver hos dagsommerfugler gjerne sollys for å være aktive. Om det blir for varmt regulerer larven temperaturen ved å oppsøke skygge. Larvens utviklingstid varierer etter temperaturen, vanligvis mellom to til fire uker. Puppen overvintrer.
Nepali Congress (Democratic)
Partisplittelsen i mai 2002
Partiet var nå splitta i to deler, som begge hadde støtte av omtrent halvparten av Kongressens delegater i nasjonalforsamlinga. Kongresspartiets flertall fra 1999 var vekk, og UML tok for andre gang over som parlamentets største parti.
Kløverblåvinge
Puppen
Kløverblåvinge tilhører gruppen av insekter med fullstendig forvandling (holometabole insekter), som gjennomgår en metamorfose i løpet av utviklingen. Mellom larvestadiet og det voksne stadiet er et puppestadium, en hvileperiode, der sommerfuglens indre og ytre organer endres. Larvens bøyelige og myke kropp omdannes til en puppe med et hardt skall. Når skallet er hardt begynner omdanningen fra larve til den voksne (imago) glansvingen. De indre organer brytes i varierende grad ned til en cellemasse. En omorganisering skjer og dyret bygges opp igjen.
Nepali Congress (Democratic)
Partisplittelsen i mai 2002
Seinere på året erklærte en domstol at Koiralas fløy hadde den lovlige retten til å kalle seg Kongresspartiet. Deubas fløy stifta da formelt et nytt parti, som de kalte Nepali Congress (Democratic).
Kløverblåvinge
Ikke lenger rødlisteart
På grunn av at leveområdene er redusert, ved gjengroing eller utbygging, har kløverblåvingen hatt tilbakegang.
Nepali Congress (Democratic)
Deuba mot demokratiet 2001 til 2002
I sin regjeringstid på drøyt et år fra sommeren 2001, gjennomførte statsminister Deuba en serie tiltak som kom til å bli skjebnesvangre for det parlamentariske demokratiet.
Maniolina
Maniolina er en gruppe av sommerfugler som hører til underfamilien ringvinger (Satyrinae) i den store familien flikvinger (Nymphalidae). Gruppen er et sjeldent eksempel på en insektgruppe som har flest arter i Europa.
Leah Behn
Navnet
Ari tok initiativet til det fordi han alltid har vært fascinert av danseren Isadora Duncans liv og tragiske død. Han har dessuten reist mye i Midtøsten, og Leah kommer derfra. «Så må jeg innrømme at jeg alltid har vært en stor Star Wars-fan, og prinsesse Leia har alltid vært den vakreste i hele verden!»
Nepali Congress (Democratic)
Deuba mot demokratiet 2001 til 2002
Våren 2002 hadde Deuba stoppa nyvalg til tusener av lokale kommunestyrer. Isteden avsatte han de valgte lokale parlamentene, og satte inn representanter for statsbyråkratiet i Katmandu isteden. (Et flertall av de lokale kommunestyrene var beherska av UML, som vant lokalvalget i 1996.
Maniolina
Utseende
Middelsstore, brune, forholdsvis bredvingede sommerfugler. Vingene har ofte øyeflekker. Hos noen ender bakvingen i en kort stjert.
Levevis
Disse artene finnes gjerne på enger, der larvene lever på gress (Poaceae).
Beauty and the Beard
Beauty and the Beard er et studioalbum med Al Hirt og Ann-Margret som ble gitt ut i 1964. Albumet kom på 84.-plass på Billboard 200 lista i USA.
Kløverblåvinge
Ikke lenger rødlisteart
Kløverblåvinge er på Norsk rødliste for arter nedgradert 2021 til livskraftig LC.
Leah Behn
Navnet
Hun ble døpt 16. juni 2005 i Slottskapellet. Hun ble båret til dåpen av sin mormor dronning Sonja. De øvrige fadderne var prinsesse Laurentien av Nederland, Gry Brusletto, Katharina Salbu, Espen Bjørshol, Didrik Vigsnæs og Jon Andreas Håtun.
Beauty and the Beard
Sporliste
Side A:
Hans Peter Jenssen (1848–1902)
Kunstsamling og offentlig liv
Politisk hadde han fra ung alder en liberal holdning, og sluttet seg til venstrepartiet under forfatningsstriden i 1880-årene. Han var medlem av Trondhjem bystyre og formannskap. Han ble valgt til 1. vararepresentant til Stortinget fra kjøpstedene Trondhjem og Levanger for perioden 1895–1897, og møtte fast hele perioden, idet Hans Hagerup-Lyngvær ble fradømt sitt mandat. Jenssen var medlem av Lagtinget og Stortingets veikomité, men hadde flere sykdomsforfall, og måtte tidlig trekke seg tilbake fra det offentlige liv på grunn av helseplager.
Hjelmevatnet
Hjelmevatnet er en innsjø i Bremanger kommune i Sogn og Fjordane. Den er regulert som magasin for Svelgen II kraftverk.
Kløverblåvinge
Utbredelse
Kløverblåvinge finnes i Danmark, og det sørøstlige Sverige og Finland. I sørøstlige Norge langs kysten til Vest-Agder.
Hans Peter Jenssen (1848–1902)
Kunstsamling og offentlig liv
Han var i 1885 medstifter av Trondhjems Kvinnesaksforening, der han var styremedlem fra starten.
Rivsfjell
Rivsfjell er et fjellområde i Tinn kommune i Vestfold og Telemark fylke. Området ligger sør-sørvest for Vegglifjell og nordvest for Blefjell. Rivsfjell ligger som en fjellrygg i nord–sør-retning. Mens vestsiden heller slakt ned mot Austbygde og Tinnsjå heller østsiden bratt ned mot Skirvedalen.
Beauty and the Beard
Sporliste
Side B:
Nepali Congress (Democratic)
Deuba mot demokratiet 2001 til 2002
Ved å oppløse parlamentet og bruke unntaksbestemmelser i mai 2002, bidro han nå til at også parlamentet fra 1999 blei skjøvet tilside.
Rivsfjell
De høyeste toppene er Helletjørnnutan (1 220 moh.) og Haugefjellet (1 214 moh.).
Det er ingen turisthytter på Rivsfjell. Den nærmest er Daggrøhytta, noen kilometer lenger øst.
Nepali Congress (Democratic)
Deuba mot demokratiet 2001 til 2002
Deuba fortsatte som statsminister etter partisplittelsen, som representant for det nye mindretallspartiet NC (D). Men det utsatte nyvalget begynte å nærme seg, og Deuba så ikke fram til det med særlig glede.
Kløverblåvinge
Systematisk inndeling
Slektskapet innen gruppen glansvingene er avklart i ulik grad. Derfor kan endringer skje. Det har vært ulike måter å dele gruppen inn i. (Systematikken følger Fauna Europaea )
Nepali Congress (Democratic)
Deuba mot demokratiet 2001 til 2002
4. oktober 2002 foreslo han derfor for kong Gyanendra at paramentsvalget skulle utsettes på ubestemt tid, og Deubas regjering skulle fortsette ut fra ekstraordinære fullmakter.
Kong Gyanendra svarte med å avsette regjeringa og ta makta sjøl. Gyanendra erklærte at Deuba ikke hadde klart å gjøre jobben sin, og at han derfor måtte bruke sine unntaksrettigheter til å ta over.
Det Deuba ser ut til å ha sett bort fra, var at kong Gyanendra sjøl hadde antidemokratiske politiske ambisjoner. Gyanendra var ingen tilhenger av parlamentarisk demokrati, men ønska å gjeninnføre et diktatorisk kongestyre som i tida mellom det kongelige statskuppet i 1960 og demokratiopprøret i 1990.
Nå hadde Deuba rydda veien for ham, ved å skritt for skritt avvikle de demokratiske rettighetene, oppløse alle folkevalgte forsamlinger, og som demokratisk valgt statsminister ta i bruk unntakslover som underminerte parlamentarismen.
Når Deuba tilslutt kompromitterte seg ved å foreslå nyvalg utsatt på ubestemt tid, så kongen muligheten til å bli kvitt ham og sjøl ta makta. Deuba var på denne tida meget upopulær, så Gyanendra rekna neppe med sterke reaksjoner. På gata i Kathmandu var folk likegyldige da nyheten kom om at Deuba var avsatt.
NC(D) i perioden uten parlament - 2002 til 2005
Gyanendra gikk nå tilbake til å regjere etter den metoden som hans bestefar kong Tribhuvan hadde utvikla på 1950-tallet, og som hans far kong Mahendra hadde fortsatt å bruke:
Han utpekte regjeringer med statsministre som hadde liten støtte, og blei desto mer avhengig av kongehuset. Når en statsminister blei politisk utslitt, kasta kongen ham tilside og innsatte en ny av samme typen.
Gyanendra begynte med å utpeke Lokendra Bahadur Chand, leder for monarkistpartiet RPP(Chand) som hadde falt helt ut av parlamantet etter 1999.
Etter at Thapa heller ikke var tjenelig mer, gikk Gyanendra 3. juni 2004 tilbake til å utnevne Sher Bahadur Deuba, den statsministeren han sjøl hadde kasta i 2002. Deuba og hans parti lot seg villig bruke til å danne regjering. Nå brøyt også UML ut av fronten som protesterte mot Gyanendras kupp i 2002, og gikk inn i regjeringskoalisjonen.
NC(D) stilte seg dermed i denne perioden i tjeneste for Gyanendras gradvise avskaffing av det parlamentariske demokratiet, ved å være villig til å ta regjeringsansvar for ham. Partiet sto fram nærmest som det største av monarkistpartiene i 1999-parlamentet.
Utover høsten 2004 vokste likevel motsetningene mellom Gyanendra, Deuba og regjeringa. Gyanendra ønska nå nyvalg. Deuba, hans NC(D) og de andre parlamentariske partiene var absolutt mot det. Partiene var meget upopulære på grunn av indre strid og korrupsjonsaffærer. Maoistene hadde dessuten jagd dem ut fra de fleste valgkretsene der de var blitt innvalgt i 1999, så de fleste parlamentsmedlemmer hadde ikke vært i kontakt med velgerne sine på flere år. Deuba var leder for et parti som aldri hadde stilt til valg, og ville slett ikke risikere noen nyvalg i denne situasjonen.
Dette bidro til at Gyanendra bestemte seg for å gjøre et nytt statskupp og ta resten av den politiske makta. 1. februar 2005 avsatte han Deuba og hans regjering, og innsatte seg sjøl i statsministerens posisjon isteden.
NC(D) under Gyanendras diktatur
Dette var ei krigserklæring mot de parlamentariske partiene. Tross alle tidligere rivaliseringer slutta de seg sammen i Sjupartialliansen for demokrati i Nepal, der også NC(D) var med sammen med den tidligere dødsfienden, Kongresspartiet.
Sommeren 2005 var det klart at Sjupartialliansen holdt på å danne en allianse mot kongen sammen med NKP(Maobadi). Denne alliansen blei formalisert offentlig ved at de to partene undertekna en 12-punkts avtale på et møte i Delhi, India i november 2005.
I Sjupartialliansen dominerte de to gamle rivalene Nepals Kongressparti og UML. De gjennomførte bl.a. forhandlingene med maoistene i Delhi. NC(D) var politisk ganske passivt. Noen kommentatorer trodde det kom av at Deuba i juli 2005 blei dømt til to års fengsel for korrupsjon, og dermed mista den daglige ledelsen av partiet.
De pekte også på at da Deuba overraskende kom ut av fengselet i mars 2006, nekta plutselig NC(D) å undertegne ei ny felleserklæring som Kongressen, UML og NKP(Maobadi) hadde forhandla fram i Delhi. Noen mente at han var løslatt av kongen for å hindre samarbeidet mellom Sjupartialliansen og maoistene.
(Krisa blei løst ved at de to partene undertegna identiske erklæringer hver for seg. På grunnlag av enigheten denne erklæringa uttrykte starta demokratiopprøret i april, som førte til at kongens diktatur falt.)
NC(D) i Sjupartialliansens regjering
Etter at parlamentet fra 1999 (som NC(D)s leder Deuba hadde oppløst 22. mai 2002) blei gjeninnkalt, gikk NC(D) inn i Sjupartialliansens regjering.
Den var leda av erkefienden G. P. Koirala. Dette var første gang etter partisplittelsen at Nepals Kongressparti og NC(D) deltok i samme regjering.
I mai utsatte parlamentet et vedtak om å frata kongen politisk makt. Ifølge ryktene skyldtes det at NC(D)s partileder Deuba bl.a. ikke ønska at kongen skulle fratas makta over hæren. Deuba benekta dette, men mange trodde på ryktene likevel.
Dette førte til voldsomme demonstrasjoner, og vedtaket blei gjort få dager seinere.
Pausesignalet og kjenningssignalet
Pausesignalet og kjenningssignalet var signaler NRK brukte i forbindelse med sendingene i radio i en årrekke. Pausesignalet skulle sendes kontinuerlig daglig en stund før de faste sendingene tok til og deretter avløses av kjenningssignalet, som skulle signalisere at sending begynner. Pausesignalet skulle også brukes ved utilsiktede pauser. Det tok mange år før radioen sendte sammenhengende hele dagen til tross for at det bare var en kanal. Det var derfor behov for disse signalene.
Konkurranse
I 1937 utlyste NRK en konkurranse om pausesignal og kjenningssignal. Til konkurransen kom det inn en mengde forslag fra mange komponister. Eivind Groven vant førstepremien i begge kategorier, og dertil et par premier til, hvorav den ene var en andre premie. Grovens signaler ble brukt i en årrekke fra 1939, og det forekommer at de fremdeles blir brukt, f.eks. når det er streik i NRK. Etter at den ordinære radioen hadde sluttet å bruke signalene fast, var fremdeles kjenningssignalet jevnlig i bruk hele døgnet så lenge man hadde utenlandssendingen, Radio Norway Overseas Service, som gikk inn i 2002. Da var Internett kommet, og det var ikke lenger behov for utenlandssendingene. Kjenningssignalet, som Groven hadde laget allerede i 1933, ble i 1937 hovedtema i hans Symfoni nr. 1, Innover viddene, sendt i radio første gang i 1938.
Beskrivelse
Pausesignalet er en stilisert huv (huve) eller huving han hadde hørt en eneste gang som barn heime i Vest-Telemark. En huv(ing) (jf. huing, huging, hujing, hjaling) er en liten melodistubb uten ord som en person kan gi seg til kjenne med ute i skog og mark. Når man hørte huven kunne man også vite hvem som var ute dersom det var kjentfolk. Den hadde altså en viss signalfunksjon. Mange har i ettertid spekulert på hvem som kan ha huvet den gangen en liten gutt fanget opp huven og gjemte den i minnet – for så å hente den fram igjen omkring 30 år senere slik den hadde godgjort seg i hans skapende sinn; det var i alle fall ei jente.
Snadd
Snadd er en smal, lett, liten rosjekte, spiss i begge ender, bygd i Agder, og har Agderbåtenes særtrekk med lavt spring, bygd av mange smale bord på hver side, og nesten ikke stevntopper. Man snakker også om elvesnadd, og mener da en lett, smal robåt bygd for å brukes i elvene.
Pausesignalet og kjenningssignalet
Beskrivelse
Kjenningssignalet er et originalt tema som Groven noterte ned i 1933. Det er hovedtemaet i hans symfoni nr 1 fra 1937 som han kalte ”Innover viddene”. Temaet er i slekt med de såkalte lalinger, altså sang til tekst av typen: ”Høyrer du koss eg lalar, so svarer du meg – på langan lei.” Man kan da si at både pausesignalet og kjenningssignalet har en viss bakgrunn i en folkelig vokalpraksis som handler om kommunikasjon over større eller mindre avstander i det fri; altså en praksis slekt med radioens funksjon. Huving, laling og for den del hjaling (jf. Hjalarljod )handler om kommunikasjon mellom mennesker som ferdes i skog og mark og har ikke noe med kulokker å gjøre.
Andre pausesignaler
I 1969 lyste NRK igjen ut en konkurranse om pausesignal. Arne Nordheim vant med et elektronisk signal som var i bruk en periode.
Det har blitt beskrevet som signalet «med de dansende ekkofylte klangene som fylte eteren hver gang det var lengre opphold i radiosendingene.».
Brekkestø
|undefined I seilskutetida var Brekkestø havn for skip som måtte vente på god seilvind eller søkte ly for uvær. I en beskrivelse av den norske kyst fra 1790-åra omtales havna i Brekkestøe på Sydsiden av Just-Øe.
Det er egentlig en dobbel havn, og det er to løp som fører inn til dem. I det østre løpet kommer man til den indre havna, og dit kan små fregatter komme inn. Den indre havna er 3 til 4 fot dyp, skipene ligger svinebundet og havna er godt beskyttet mot vær og bølger. På ytre havn er det 13–17 fots dyp, sandbunn. Store fregatter får plass i denne havna. Gode fortøyninger til land er viktige i sydøstlig vind.
Brekkestø har et godt bevart bygningsmiljø med trearkitektur fra seilskutetiden, blant annet Tollboden som er fredet.
RE
RE, Re, rE og re kan bety:
Gesellschaft mit beschränkter Haftung
Gesellschaft mit beschränkter Haftung, vanligvis forkortet GmbH, er tysk for «selskap med begrenset heftelse», en betegnelse for et tysk kapitalselskap, tilsvarer omtrent det norske aksjeselskap (AS). Det er en av formene for kapitalselskap, andre er Aktiengesellschaft (AG) og Kommanditgesellschaft auf Aktien (KGaA).
Nils Vogt (andre betydninger)
Nils Vogt er navnet til flere personer:
Einar Nesmoen
Einar Nesmoen (født 1. mars 1913, død 9. juni 2008) ble skytterkonge for Kongsvinger og omegn skytterlag i 1958 da Landsskytterstevnet ble arrangert i Trondheim. Nesmoen var den første skytter som fikk kongepokalen fra Kong Olav. Han fikk først mesterskapsmedaljen sammen med kongepokalen i 1958, men senere ble det 6 stjerner. Nesmoen arbeidet i NSB.
Bleiksvatnet
Bleiksvatnet er en innsjø ved fiskeværet Bleik på Andøya i Andøy kommune i Nordland. Vannet ligger 28 moh og har et areal på 1,74 km². Et parti av den nordvestlige delen av Bleiksvatnet inngår i Bleiksmorenen naturreservat.
Fylkesvei 2232
Fylkesvei 2232 går mellom Auma i Tynset og Berget i Alvdal. Hele veistrekningen ligger i Alvdal kommune, bare krysset ved Auma ligger i Tynset.
Frem til 2019 hadde veien betegnelsen fylkesvei 688 (Hedmark).
Örnsköldsvik lufthavn
Örnsköldsvik lufthavn, er en liten flyplass som ligger 24 km nordøst for Örnsköldsvik i Sverige. Flyplassen ligger i Husum og ble bygget i 1961.
Det svenske flyselskapet Linjeflyg fløy fra Örnsköldsvik til Stockholm-Arlanda fra 1962 til 1992. I 1992 kjøpte SAS linjeflyg og fløy ruten til 2008. Selskapet Höga Kusten flyg, som senere endret navn til Nextjet, overtok ruten og fløy den frem til Nextjet gikk konkurs i 2018. SAS gjenåpnet ruten igjen i 2018 med fire avganger på ukedagene og to hver helgedag med flytypen ATR 72.
Anton Jenssen
Anton Jenssen (født 18. mai 1850 i Trondhjem, død 25. desember 1927 samme sted) var en norsk kjøpmann, konsul og politiker (H). Han var fjerde generasjon i handelshuset Jenssen & Co., og den som la om til ren grossistvirksomhet. Jenssen var stortingsmann for Trondhjem og Levanger fra 1889 til 1891.
Familie
Han var sønn av Anton Mathias Jenssen fra hans første ekteskap med Johanna Katharina (Hanna) Richter. Han var yngre bror av kjøpmann Hans Peter Jenssen. Deres søstre Caroline, Sophie og Hanna giftet seg med henholdsvis generalmajor Trygve Olafssøn Klingenberg, kjøpmann Mathias Helmer Lundgreen og lagmann Jacob Lindboe. Fra farens andre ekteskap med Caroline Birgitte Nordrum hadde de tre halvsøsken; major og brukseier Einar Jenssen, bryggerimester Harald Jenssen og Marie (Mimi) Jenssen, som giftet seg med generalmajor August Spørck.
Han giftet seg i 1872 med tyske Emilie Frieda Lizzy Bühring, datter av godsforvalter Anton Tobias Friedrich Bühring og Sophie Christine Friederiche Jürrs i Sachsenhof (Brodziszewo) i daværende Posen.
Rambergsjøen
Rambergsjøen er en innsjø i Røros kommune i Trøndelag. Hovedtilløpet er Litlelva fra Håsjøen, og den har utløp i vest til Håelva.
Anton Jenssen
Yrke, politiske og offentlige verv
Han hadde handelsutdannelse fra England, Dresden og Paris. Han var medeier i familiebedriften Jenssen & Co. fra 1877 og eneeier fra 1892. I 1877 kjøpte han Grilstad gård.
Jenssen var medlem av Trondhjem bystyre 1882–1914 og stortingsmann for Trondhjem og Levanger 1889–1891.
Jenssen var børskommissær ved Trondhjems Børs fra 1893, styreformann i Det Nordenfjeldske Dampskibsselskab, styremedlem i Trondhjems Privatbank, Trondhjems Sparebank, Trondhjems Aktietrælastkompani og skadeforsikringsselskapet Norske Alliance samt ordfører i Røros Værks representantskap.
Han ble i 1877 utnevnt til tysk konsul for Trondhjem og det nordenfjelske Norge.
Utmerkelser
Han ble utnevnt til ridder av 1. klasse av St. Olavs Orden i 1895, og forfremmet til kommandør av 2. klasse i 1911 «for allmennnyttig virksomhet». Han ble tildelt Kroningsmedaljen 1906. Jenssen ble også utnevnt til ridder av 2. klasse av den prøyssiske Kroneordenen, ridder av 3. klasse av Den røde ørns orden, og ridder av den saksiske Albrechtsordenen.
Fylkesvei 688 (andre betydninger)
I Norge finnes fylkesvei 688 i de følgende fylkene:
Konsistoriehuset (København)
Konsistoriehuset er en bygning som ligger ved Københavns Universitets gamle bygningskompleks ved Frue Plads i København.
Bygningen er datert til ca. 1420 og er muligens den eldste i byen, den fungerte opprinnelig som residens for Roskildebiskopen. Etter reformasjonen i 1536 overtok Københavns Universitet bygningen.
Konsistoriehuset er fredet.
Norsk misjon blant hjemløse
Norsk misjon blant hjemløse (opprinnelig Foreningen til Modarbeidelse af Omstreifervæsenet) var en norsk misjonsorganisasjon. Den ble opprettet i 1897 etter initiativ fra sogneprest Jacob Walnum i Bergen. Organisasjonen ble av Kirkedepartementet ilagt arbeidet med assimilering av romanifolket. Misjonen fikk navnet Norsk misjon blant hjemløse i 1935. Utover 1900-tallet fungerte misjonen mer og mer som statens «taterdirektorat» inntil den ble avviklet i 1989. Misjonen drev blant annet barnehjem (hvor den omplasserte reisende-barn), arbeidet for å bosette reisende, samt å kristne folkegruppen. De drev også Svanviken arbeidskoloni, der omstreifer/tater-familier skulle læres opp til å leve som fastboende. Norsk misjon blant hjemløse var også pådrivere for tvangssterilisering av tatere. Organisasjonen er fortsatt som Kirkens Sosialtjeneste.
Interneringen og atskillelsen av taterbarn fra foreldre var et overgrep mot barna det rammet, og i 1998 uttrykte Regjeringen en uforbeholden unnskyldning overfor de rammede.
Mette Johansen
Mette studerte Idrettsfag ved Bjerke videregående skole i Oslo fra 2005 til 2008. I disse årene fikk hun sine beste år som utøver og toppet karrieren med seier i Norges-cupen 2006.
Se også
Liste over kjente elever ved Bjerke videregående skole
Lyra Belacqua
Lyra Belacqua (også kjent som Lyra Sølvtunge) er heltinnen i Philip Pullmans Den mørke materien-trilogien. I Storbritannia kom de tre bøkene ut i perioden 1995–2000; i Norge ble trilogien utgitt i perioden 1997–2002.
Lyra er ei jente som bor i et parallelt univers til vårt eget. Hun vokser opp på Jordan College i Oxford, og havner etterhvert i en kosmisk krig mellom engler og en falsk gud som kaller seg selv Autoriteten.
Kontekst
Hovedpersonen Lyra er elleve år gammel i begynnelsen av trilogien. Lyra tilhører folkeslaget som kalles «landkrabber»; et annet folkeslag i Lyras univers kalles gøynere. Alle landkrabber og alle gøynere har hver sin daimon, et vesen som følger dem i tykt og tynt, og som kan anta ulike former så lenge den personen som daimonen tilhører er et barn. Når en person blir voksen, stivner daimonen i én fast skikkelse.
Lyra
Lyra blir fremstilt som en pike med blondt hår og lyse øyne. Hun er tynn og kort for sin alder, som strekker seg fra 11 til 13 år igjennom bokserien. Hun er en villstyrlig pike, men utspekulert og smart.
Lyra får kallenavnet «Lyra Sølvtunge» da hun lurer bjørnekongen Jofur Raknison ved å si at hun er daimonen til Jorek Byrnison, og at hun er villig til å bytte side for den «sterkeste bjørnen». Jofur, som er sykelig opptatt av ideen om å ha sin egen daimon, følger Lyras ordre. Lyra møter Jorek og innrømmer hva hun har gjort, i den tro at Jorek skal kjefte på henne eller straffe henne. Til hennes store overraskelse blir Jorek både imponert og takknemlig, og kaller henne «Lyra Sølvtunge». Han kjemper mot Jofur og vinner over ham.
Lyra tar i bruk Sølvtunge som sitt nye etternavn.
Lyras skjebne
I den første boken i Den mørke materien, Det gylne kompasset, forteller heksen Serafina Pekkala om profetien som forteller om en pike som skjebnen har bestemt at skal gjøre en slutt på skjebnen. Heksene har forutsett at denne piken er i stand til å finne den «rette» furukvisten blant flere, noe Lyra greier å gjøre. Det viser seg at Lyras skjebne er å være den andre Eva, ved å bli lurt av seriens slange, Mary Malone. Hun blir etterhvert forelsket i den andre hovedpersonen i serien, Will Parry. Hun greier også å «gjøre en slutt på døden» ved å føre alle spøkelsene ut av de dødes verden.
Film
I filmen Det gylne kompasset blir Lyra spilt av 12 år gamle Dakota Blue Richards fra England.
Power Grid
Power Grid er et tysk strategi-brettspill designet av Friedemann Friese og utgitt av Rio Grande Games. Meningen med spillet er å forsyne flest mulig byer i USA eller Tyskland med strøm. For å gjøre dette må hver spiller bygge kraftverk og strømlinjer mellom byene. Hver spiller må også kjøpe drivstoff til kraftverkene sine. Kjøp av drivstoff og kraftverk er basert på auksjoner.
Utvidelser
Etterhvert har det kommet rekke nye spillebrett, med kart over nye områder. Disse kartene gir spillerne nye utfordringer, ved at de ulike ressursene vektes noe annerledes. I tillegg har enkelte av kartene egne særegenheter som f.eks økt fokus på miljøvennlige alternativ i Benelux, og begrensninger på bruk av atomkraft i Polen. Til nå har disse utvidelsene blitt utgitt: Det er og blitt utgitt en ny kraftverkkortstokk, som erstatter den originale.
Ställdalen
Ställdalen ligger cirka sju kilometer nord for Kopparberg.
Lowell George
Tidlig år
Lowell George var født i Hollywood, California som sønn av Willard H. George, en pelsbereder som avlet chinchillaer (haremus) og leverte pels til filmstudioer.
Georges første instrument var munnspill. I en alder av seks år opptrådte han på Ted Mack's Original Amateur Hour hvor han framførte en duett med sin eldre bror Hampton. På Hollywood High School begynte han spille fløyte i skolens orkester, og da han var elleve år gammel begynte han å lære seg gitar samtidig som han fortsatte å spille munnspill. Senere lærte han seg saksofon og det den gang sjeldne instrumentet sitar. Han spilte gitar sammen med en skolekamerat og framtidige bandmedlem, Paul Barrere.
Tidlige år
Georges første band, The Factory, ble etablert i 1965. Blant medlemmene var framtidige trommeslager i Little Feat, Richie Hayward, (som erstattet Dallas Taylor i september 1966), og Martin Kibbee (også kjent som Fred Martin) som senere skrev flere av Little Feats sanger med George, blant annet «Dixie Chicken» og «Rock & Roll Doctor». Frank Zappa produserte to sanger for gruppa. The Factory hadde en opptreden på situasjonskomedien F Troop på 1960-tallet som «The Bed Bugs».
Etter at gruppa ble oppløst ble George for en kort periode medlem av gruppa The Standells. Deretter fulgte noen få måneder i slutten av 1968 og begynnelsen av 1969 hvor George var medlem av Zappas band, The Mothers of Invention, og kan bli hørt på albumet Weasels Ripped My Flesh, og han spilte gitar og sang på flere spor av den første plata av Zappas You Can't Do That on Stage Anymore, Volume 5, inkludert en versjon av «Here Lies Love», med George Lowell som førstesanger. George ble også med Peter Tork i hans første gruppe etter The Monkees, Release.
Little Feat
Etter å ha forlatt Mothers of Invention inviterte George sine gamle musikere til å opprette en nytt band som de ga navnet Little Feat (= Små prestasjoner)
George spilte vanligvis, skjønt ikke alltid, førstegitar sammen med Barrere og fokuserte som en slidegitarist. Ry Cooder spilte slide på den opprinnelige innspillingen, skjønt George innspilte på nytt deler av dette materialet. Mark Brend har skrevet at det var Georges «bruk av kompresjon som definerte hans lyd og ga ham midlene til å spille sine vidstrakte melodiske linjer».
På 1970-tallet utga Little Feat en rekke studioalbum: Little Feat, Sailin' Shoes, Dixie Chicken, Feats Don't Fail Me Now, The Last Record Album, og Time Loves A Hero. Gruppas konsertalbum fra 1978, Waiting for Columbus, ble deres mestselgende album.
Payne og Barrere forlot gruppa i 1979.
Lowell George var musikkprodusent for andre, og produserte Grateful Deads album Shakedown Street (1978), foruten også Little Feats egne album, Valerie Carters album fra 1977, Just A Stone's Throw Away, og sitt eget soloalbum fra 1979, Thanks, I'll Eat it Here.
Død
Den 15. juni 1979 begynte George å turnere for å støtte utgivelsen av sitt soloalbum. Han ble syk i sitt hotellrom i Arlington County og døde den 29. juni 1979. En obduksjon viste at han døde av hjertesvikt]. Han ble kremert i Washington, DC den 2. august. Hans aske ble fløytet tilbake til Los Angeles hvor den ble spredt utover Stillehavet fra hans fiskebåt. Han etterlot seg datteren Inara George som også er musiker, og en sønn.
Hyllester posthumt
En veldedighetskonsert for Lowell Georges familie ble holdt kort tid etter hans død i The Forum i Los Angeles den 4. august 1979 hvor Little Feat, Jackson Browne, Linda Ronstadt, Bonnie Raitt, Nicolette Larson, og andre musiker opptrådte.
Sangen «Ride Like The Wind» på den selvtitulerte albumet fra 1979 av Christopher Cross var dedikert til Lowell George.
Jackson Browne minnes George i sin sang fra 1980, «Of Missing Persons», skrevet om George og adressert til hans datter Inara George.
Grøsfjellvatnet
Grøsfjellvatnet er en innsjø i kommunene Eigersund, Sokndal og Lund i Rogaland.
Christian Gierløff
Christian Peder Grønbeck Gierløff (født 1879 i Kragerø, død 1962) var en norsk skribent, sosialøkonom (cand.oecon., 1911) og byplanlegger, kjent for sitt virke i mellomkrigstiden, da han fremarbeidet hagebyene, blant annet i samarbeid med statsarkitekt Sverre Pedersen. Han ble ansatt som generalsekretær i Norsk forening for boligreformer (NFB) i 1915. Denne stillingen hadde han til 1934. I sin tid i NFB var han også redaktør for tidsskriftet Boligsak i By og Bygd, så lenge det eksisterte (1916–1934).
Den Svenske Frimurerorden
Den Svenske Frimurerorden ble opprettet i 1759 og består idag av én Landsloge, åtte Provincialloger, to Stewardsloger, 21 St. Andreasloger, 51 St. Johannesloger, 66 broderforeninger og en forskningslosje. Ordenen praktiserer det svenske system og har en kristen profil.
Sveriges første frimurerlosje ble konstituert i Stockholm av Friherre Carl Fredrik H. Scheffer i 1735, med Axel Wrede Sparre som første Ordførende Mester, sannsynligvis basert på dokumenter som Sparre tok med seg hjem fra Paris i 1731 og 1733 etter å ha blitt innviet i de tre St. Johannesgradene. Den eldste kjente godkjennelse, fra den franske Stormesteren Charles Radclyffe, til å konstituere St. Johannesloger, fikk imidlertid ikke Scheffer før i 1737. Det vites derfor intet om de ritualer som ble benyttet i den første losjen. Losjen opphørte i 1747 da Scheffer forlot Stockholm og ble utnevnt til oberstløytnant i Västgöta kavaleri-regiment.
Christian Gierløff
Han skrev en rekke biografier og var god venn med Knut Hamsun og Edvard Munch. Munch portretterte familien Gierløff i flere raderinger, tresnitt og maleri. Før han sluttet i NFB skrev han et verk på nesten 600 sider som sin avskjed med foreningen: Liv og død i Norge.
VU
VU, Vu, vU og vu kan bety:
Bjørn Tore Godal
Bjørn Tore Godal (født 20. januar 1945 i Skien) er en norsk politiker (Ap). Han var formann i Arbeidernes ungdomsfylking (AUF) 1971–1973, stortingsrepresentant for Oslo 1989–2001, handelsminister 1991–1994, utenriksminister 1994–1997 og forsvarsminister 2000–2001.
Godal var Norges ambassadør til Tyskland 2003–2007 og spesialrådgiver i Utenriksdepartementet 2007–2010.
Familie og utdannelse
Godal er født i Skien som sønn av verksmester Aksel Godal og hustru Kari Pettersen Lia.
Han fullførte Telemark handelsgymnas i 1964, gikk på den britisk-norske folkehøyskolen i Manchester i 1965, og er cand.mag. med sosiologi, statsvitenskap og historie fra Universitetet i Oslo fra 1969.
Godal var gift med Sissel Rønbeck 1971-1981. Ekteskapet oppløst. Han har vært gift med Gro Balas siden 1988.
Politisk arbeid
Han kom med i politikken som 16-åring i AUF i Skien i 1961, og var formann i Telemark AUF 1964–1965 og formann i AUF sentralt 1971–1973. Godal ledet AUFs sikkerhetspolitiske arbeidsgruppe, som blant annet gikk inn for oppløsning av militærblokkene NATO og Warszawapakten. Som AUF-formann var han en av frontfigurene ved dannelsen av Arbeiderbevegelsens informasjonskomité mot norsk medlemskap i EF (AIK). Han innehadde også verv i Vietnambevegelsen i Norge og i ungdomsarbeidet mot apartheidpolitikken i Sør-Afrika. Han var utredningssekretær i Arbeiderpartiet 1973–1980 og leder av Oslo Arbeiderparti 1982–1990. Han var medlem av Arbeiderpartiets sentralstyre 1983–1990.
Godal var vararepresentant til Stortinget fra Oslo 1985–1989 og møtte fast fra 1986, først for Sissel Rønbeck 1986–1987, deretter for Gro Harlem Brundtland 1987–1989. Han var medlem av Stortingets finanskomité og var Arbeiderpartiets skattepolitiske talsmann. I 1989 ble han valgt inn på Stortinget på eget mandat og ble i 1990 leder i Stortingets utenriks- og konstitusjonskomité. I 1991 ble Godal utnevnt til handelsminister i Brundtland-regjeringen. Han ble utnevnt til utenriksminister i januar 1994 etter Johan Jørgen Holsts død. Ved utnevnelsen av Thorbjørn Jaglands regjering i oktober 1996 forble Godal utenriksminister, og ble sittende inntil regjeringen gikk av som følge av stortingsvalget i 1997. Godal gikk da tilbake til Stortinget, hvor han var sekretær i Stortingets forsvarskomité. Han var senere forsvarsminister i Jens Stoltenbergs første regjering fra mars 2000 til oktober 2001, og søkte ikke gjenvalg til Stortinget det året. Viktige arbeidsområder i hans tid som statsråd var Norges forhold til EU og EØS, reformer i Forsvaret, samt samarbeid med Baltikum og landene ved Barentshavet. Som forsvarsminister ønsket han å flytte forsvarets fokus fra vernepliktsforsvar og invasjonsforsvar til terrorberedskap, overvåkning til havs, samt andre typer krisehåndtering, inklusiv internasjonale operasjoner.
I en rapport utarbeidet av Riksrevisjonen i oktober 2018 ble Forsvarsdepartementet og Forsvaret kritisert i forbindelse med inngåelse av en kontrakt og kjøp av 14 maritime helikoptre av typen NH90 til Forsvaret i 2001. Rapportene hevder at Stortingets forutsetninger for kjøpet ikke var oppfylt. Helikoptrene har ifølge rapporten store mangler og er 14 år forsinket.
Godal var Norges ambassadør til Tyskland 2003–2007 og spesialrådgiver for internasjonale energi- og klimaspørsmål i Utenriksdepartementet 2007–2010. Fra 2010 er han medlem av Statoils/Equinors styre.
Antoinette Meyer
Antoinette Meyer, gift Molitor, (født 19. juni 1920 i Hospental, død 19. juli 2010) var en sveitsisk kvinnelig alpinist som deltok i de olympiske vinterleker 1948 i St. Moritz.
Meyer vant en olympisk sølvmedalje i alpint under vinter-OL 1948 i St. Moritz. Hun kom på andreplass i slalåm for damer, bak Gretchen Frazer fra USA. Hun deltok også i utfor, der hun ble nummer 11.
Hun var gift med Karl Molitor.
Tilslørte bondepiker
Tilslørte bondepiker er en norsk, tradisjonell dessert. Den serveres gjerne i glass. I bunnen ligger et lag eplemos (eventuelt annet syltetøy), over det et lag røstede eller brunede brødsmuler med sukker eller knust sukkerkavring og på toppen fløtekrem. Man kan gjerne legge flere lag. Desserten serveres så nylaget som mulig, før den blir bløt.
Merke (kjennetegn)
I middelalderen – blant annet i sagaene – er ordet merke brukt mest om en fane; se merke (fane)
Ordet merke inngår idag i en rekke sammensetninger som bl.a. varemerke, grensemerke, stempelmerke, bumerke, våpenmerke (våpenskjold), tøymerke, femerke (dyremerke) og tømmermerke.
Ordet inngår også i frimerke fordi dette er merker på brev for å vise at portoen er betalt.
Mange offentlige myndigheter har sine egne merker som de bruker som kjennetegn. Disse merkene er i Norge strafferettslig beskyttet i straffeloven § 165 mot «uhjemlet bruk». Det samme gjelder noe «som lett kan forveksles med slike». Tilsvarende rettsbeskyttelse har internasjonale organisasjoners kjennetegn i straffeloven § 166. Offentlige myndigheters merker kan ikke registreres som – eller inne i – varemerke eller design.
EM i ishockey for menn 1923
EM i ishockey for menn 1923 var det åttende europamesterskapet for landslag i ishockey som ble arrangert av Det internasjonale ishockeyforbundet (LIHG, i dag IIHF). Mesterskapet ble arrangert i Belgia og kampene ble spilt i Antwerpen fra 7. til 11. mars 1923. Fem lag deltok og det ble spilt en enkeltserie der alle lagene møttes en gang. Tsjekkoslovakia var regjerende europamestere.
Sverige vant sin andre EM-tittel, Frankrike tok sølv og Tsjekkoslovakia bronse.
LC
LC, Lc, lC og lc kan bety:
Jonas Johansen
Jonas Johansen (født 22. mars 1985) er en norsk tidligere fotballspiller.
Han mestrer mange posisjoner og kan også spille spiss og sentralt på midtbanen.
Johansen var i Tromsø siden han var fem år gammel, og fikk sin A-lagsdebut 14. april 2002. Han er sønn av tidligere TIL-spiller Trond Johansen. Han forlot Tromsø sommeren 2006 til fordel for FK Haugesund og signerte for Kongsvinger den 28. februar 2008. Etter 2009-sesongen ble ikke kontrakten med Kongsvinger forlenget og Johansen var blant annet på prøvespill i svenske Norrköping, men valgte å signere for Tromsdalen.
Like før 2014 sesongen ble Johansen klar for spill i sin moderklubb Tromsø. Dette skjedde på nordnorsk fotballhistories travleste deadline day, der Tromsø måtte ut med en sum på ca 400 000kr til Tromsdalen for spilleren. - Jeg er veldig takknemlig hvis dette går i orden. Det er dette jeg så for meg som liten gutt – å få spille i TIL når jeg ble ”gammel”, sa Johansen. Han gikk rett inn i startelveren for å bekle den dype midtbaneposisjonen.
Referanser
<references group="http://www.itromso.no/sport/article9427655.ece" />
Walter Janka
Walter Janka (født 29. april 1914 i Chemnitz i Tyskland, død 17. mars 1994 i Kleinmachnow) var en tysk forlegger.
I Øst-Tyskland (DDR)
Etter den annen verdenskrig drog han i april 1947 tilbake til Tyskland. Det samme året giftet han seg med oversetteren Charlotte (Lotte) Scholz. De to fikk to barn, André, født 1948 og Yvonne, født 1950.
Etter kort fartstid i ledelsen av det nydannede SED ble Janka i juli 1948 med i ledelsen av DEFA og var fra 6. oktober 1948 direktør der. Han ble allerede i 1949 avløst.
Arrestasjon
6. desember 1956 ble Walter Janka beskyldt for kontrarevolusjonær sammensvergelse og satt i varetekt i Hohenschönhausen. Etter et halvt år ble Janka dømt til fem års tukthus for å være «bakmann og deltaker i en kontrarevolusjonær gruppe».
Rehabilitering
Den 23. desember 1960 ble Walter Janka på grunn av internasjonale protester løslatt før endt soning. Etter en tid som arbeidsledig begynte han å arbeide med synkronisering og var fra 1962 dramaturg ved DEFA. Han bodde i Kleinmachnow ved Berlin.
I 1972 fulgte en offentlig anerkjennelse av at han hadde vært forfulgt av nazistene (Verfolgter des Naziregimes) og ble gitt tilbake medlemskapet i SED. I 1973 løste han seg fra DEFA.
I 1940-årene skrev han artikler, foretok flere reiser til Vest-Tyskland og holdt foredrag ovver sine erfaringer fra Den spanske borgerkrig. 1. mai 1989 fikk han den østtyske forstjenstmedalje i gull for «fremragende fortjenster ved oppbyggingen og utviklingen av sen sosialistiske samfunnsordning i Den tyske demokratiske republikk».
Etter DDRs fall
I 1989, etter sammenslåelsen av Vest- og Øst-Tyskland, utkom hans memoarer: Schwierigkeiten mit der Wahrheit (1989), Spuren eines Lebens (1991), ''... bis zur Verhaftung. Erinnerungen eines deutschen Verlegers'' (1993).
Arosvallen
Arosvallen er en friidretts- og fotballarena i Västerås, Sverige. Den brukes i hovedsak som fotballarena. Den ble opprinnelig bygd i 1932 men er ombygd og påbygd flere ganger og i dag har den en publikumskapasitet på rundt 10 000 med 1200 sitteplasser. Arenaen er 105 x 68 meter. Det er hjemmearenaen til Västerås SK. Publikumrekorden, 14 208 tilskuere, er fra 1956 da Västerås SK møtte Sanvikens IF
Under VM i fotball 1958 ble det spilt to VM-kamper her:
Drømmen om Norge
Premieren ble sett av 651 000 TV-seere.
Handling
Programmet ble ledet av Stian Barsnes-Simonsen. Han fikk hjelp av et femtitalls skuespillere og over tretti fageksperter som forsøkte å lage en underholdende reise gjennom Norges kulturhistorie fra 1850-årene og fram til 2005. Blant disse var Arve Tellefsen, som snakket om Ole Bull, Edvard Hoem fortalte om Bjørnstjerne Bjørnson og Nordahl Grieg, Ingar Sletten Kolloen om Knut Hamsun, Ketil Bjørnstad om Kristiania-bohemen og Gunnar Danbolt om Munch. Ved hjelp av et 50-talles skuespillere ble historien rekonstruert og dramatisert i sekvenser der Simonsen selv spiller mange ulike roller. I tillegg ble historien illustrert og utdypet gjennom omfattende arkivmateriale som ble knyttet til dramatiseringene og intervjuene.
Rolleliste
Andre skuespillere med viktige roller var:
Syngrapha
Syngrapha spp. er en slekt av nattfly som tilhører underfamilien Plusiinae. De fleste av disse artene lever langt mot nord og i fjellet. Fem arter forekommer i Norge. Skogmetallfly finnes i lavlandet, de andre artene i fjellet eller langt mot nord. Polarmetallfly og dvergbjørkmetallfly forekommer bare i nord i Norge. Myrmetallfly og fjellmetallfly finnes mest i høyereliggende områder i Sør-Norge.
Utseende
Små til middelsstore (vingespenn 23–38 mm for de artene som forekommer i Norge) nattfly, forvingene gråaktige med et mørkere midtfelt. Forkroppen har en tverrkjøl av høyt oppstående, hårlignende skjell nær framkanten. Midt i forvingen er det en eller to sølvhvite flekk(er) som ofte er mer eller mindre v-formet. Bakvingen er ofte gulaktig eller lysbrun med mørk ytterkant.
Levevis
Disse artene lever i åpne områder som myrer og heier, de fleste i fjellet eller langt mot nord. De fleste har larver som utvikler seg på dvergbusker som dvergbjørk og blokkebær. De voksne sommerfuglene flyr midt på sommeren, gjerne om dagen i solskinn.
Utbredelse
Slekten er utbredt i den palearktiske sone og i Nord-Amerika. Flere av artene finnes i begge områder (holarktisk utbredelse).
Haimar Zubeldia
Haimar Zubeldia Agirre (født 1. april 1977 i Usúrbil, Baskerland) er en tidligere profesjonell spansk syklist. Haimar ble proff i Euskaltel-Euskadi i 1998, og ble værende hos det «baskiske landslaget» helt til 2009-sesongen da han gikk over til Astana.